చింతలపూడి త్రినాధరావు
చింతలపూడి త్రినాధరావు సంగీతకారుడు మరియు సాహిత్యాభిమాని. ఆయన వృత్తి రీత్యా బ్యాంక్ ఆఫీసర్. ఆయన ప్రస్తుతం హైదరాబాదు‌లోని ఎస్‌బిహెచ్‌ ఏజిఎంగా పనిచేస్తూ కళాప్రియుడుగా, నటుడిగా, సుమధుర గాయకుడిగా సంగీతజగత్తులో విహరిస్తూ ఆస్వాధిస్తున్నారు. 
త్రినాథరావు పశ్చిమగోదావరి జిల్లా పాలకొల్లులో తాతారావు, సూరమ్మ దంపతులకు 1955లో చిన్నకుమారునిగా జన్మించారు. స్థానికంగా డిగ్రీని చేసారు. అనంతరం హైదరాబాదులో పి.జి.చేసారు.1978 లో స్టేట్ బ్యాంక్ ఆఫ్ ఇండియాలో సాధారణ గుమస్థాగా ఉద్యోగ ప్రస్థానం ప్రారంభించారు. స్టేట్ బ్యాంకు అఫ్ ఇండియాలో ఉద్యోగ జీవితాన్ని ప్రారంభించిన త్రినాధ రావు బ్యాంకులో వివిధ హోదాలలో దేశమంతటా మరియు మారిషస్ లోను సేవలందించి ప్రస్తుతం అదే బ్యాంక్ లో అసిస్టెంట్ జనరల్ మేనేజర్ గా ప్రజా సంబంధాల విభాగంలో హైదరాబాదులో పనిచేస్తున్నారు.
చింతలపూడి త్రినాధరావు
కళాకారుడు, గాయకుడిగా సాంస్కృతిక కార్యక్రమాలతో సహవాసం చేస్తున్నా ఏనాడూ వృత్తిని నిర్లక్ష్యం చేయలేదు. నిబద్దతో పనిచేస్తూ సంగీతంతో సేదతీరుతుంటానని ఆయన చెబుతూవుంటారు. వృత్తిలోని ఆయన అంకితభావానికి మెచ్చి ఎస్‌బిహెచ్‌ యాజమాన్యం కూడా తమ సంస్థ తరపున ఉగాది పురస్కారంతో సత్కరించింది. ఉద్యోగరీత్యా విజయవాడ, నర్సాపురం, కొణితివాడలతో పాటు మారిషస్‌లో పనిచేసినా అదే సంగీత ప్రభంజనం ఆయనను చుట్టుముడుతుంటాయి.